Die wêreld in foto’s – 20 Maart 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Harald Krüger, uitvoerende hoof van die Duitse motorvervaardiger BMW, poseer vir ’n foto langs ’n BMWi-motor voor dié maatskappy se verdienste-perskonferensie in München, Duitsland. (Foto: Matthias Schrader, AP) Indiese vroue speel met kleurvolle poeier tydens Holi, die Hindoe-fees van kleur, in Allahabad, Indië. Met die Holi-fees word die koms van die lente aangekondig. (Foto: Rajesh Kumar Singh, AP) Pous Franciskus soen ’n baba kort voor sy weeklike oudiënsie op die St. Pietersplein in die Vatikaan. (Foto: Gregorio Borgia, AP) Die embleem van die Olimpiese fakkel van die 2020 Tokio- Olimpiese Spele is te sien tydens ’n perskonferensie Woensdag in Tokio. (Foto: Eugene Hoshiko, AP) Padraig Harrington van Ierland hou die Ryder-beker omhoog tydens ’n perskonferensie by die Maleisië-gholfkampioenskap in Kuala Lumpur, Maleisië. (Foto: Vincent Phoon, AP)